شه‌فه‌ق نيوز/ وه‌زاره‌ت ته‌ندروستى عراقى، ئاشكراى تۆماركردن حاڵه‌تيگ مردن و 28 حاڵه‌ت تويشبوين تازه‌ كرد وه‌ ڤايرۆس كۆرۆناى تازه‌ له‌ وڵاته‌گه‌ له‌ ماوه‌ى 24 سه‌عات گوزه‌يشت.
وه‌زاره‌ته‌گه‌ له‌ به‌ياننامه‌يگ ئه‌را شه‌فه‌ق نيوز وت: تاقيگايه‌يل ته‌ندروستى 28 حاڵه‌ت تويشبوين له‌ عراق تۆمار كردنه‌ وه‌ى جووره‌: به‌غدا/ ره‌سافه‌: ٧، به‌غدا/ شار پزيشكى: ٨، به‌سره‌:  ١١، موسه‌نا: ٢.
باس له‌وه‌يش كرد حاڵه‌ت مردنه‌گه‌ له‌ به‌غدا/ ره‌سافه‌ تۆمار كرياگه‌، وه‌لێ حاڵه‌ته‌يل خاسه‌وبوين ره‌سيه‌سه‌ 53 حاڵه‌ت وه‌ى جووره‌: به‌غدا/ ره‌سافه‌: ٣، به‌غدا/ كه‌رخ:   ٤، نه‌جه‌ف پيرووز:  ١٤، سلێمانى:   ٣، هه‌ولێر: ٩، دهۆك: ٣، به‌سره‌ :  ٤، واست:   ١٠، بابل: ١، ديوانيه: ١، زيقار: ١.
وه‌يه‌يش شماره‌ى تويشبوين ره‌سيه‌سه‌ 1602، له‌ناونيان 83 مردن و 1096 خاسه‌وبوين، وه‌گووره‌ى شماره‌يل ته‌ندروسى.
